[{"text_idx": "#000006", "text": "Tiel sonas la enkonduka muziko de la ret-radia kanalo Muzaiko, kaj g\u0302i g\u0302uste esprimas, kion Muzaiko elsendas tage kaj nokte: mojosecon."}, {"text_idx": "#000007", "text": "Kio estas mojoseco? Mojosa estas vorto kreita de la esperantista junularo, kaj g\u0302i konsistas el la komencliteroj de la vortoj Moderna Jun-Stila. Tio esprimas la stilon de la kanalo Muzaiko, kiu 24-hore c\u0302iutage elsendas Esperantan muzikon kaj aliajn programerojn en Esperanto el la tuta mondo: novaj\u0302ojn, informojn, raportojn, kaj multe pli."}, {"text_idx": "#000008", "text": "En Muzaiko volontule kunlaboras multaj Esperanto-parolantoj, c\u0302u rekte kontribuante, c\u0302u konsentante ke ilia jam kreita elsendo au\u0306dig\u0302u ankau\u0306 en Muzaiko. Tiel la au\u0306skultantoj ricevas kaj povas g\u0302ui varian Esperantan enhavon."}, {"text_idx": "#000009", "text": "Aldone al tio, Muzaiko ankau\u0306 utilas por lerni Esperanton. Kunlaborante, kunkreante elsendojn en Esperanto, vi mem povas plibonigi vian Esperanto-nivelon. C\u0302u vi timas, ke via Esperanto ne estas sufic\u0302e bona? Tio ne gravas: estas multaj manieroj por helpi Muzaikon. Eblas ekzemple prizorgi g\u0302iajn retpag\u0302on kaj servilon, enmeti g\u0302iajn programerojn kaj munti programojn. Farante tion vi plibonigos vian nivelon de Esperanto, dum vi kunkreos Muzaikon."}, {"text_idx": "#000010", "text": "Se vi interesig\u0302as pri tiu projekto kaj deziras kune agadi kaj labori kun homoj el la tuta mondo, sendu retmesag\u0302on al Muzaiko au\u0306 alig\u0302u al g\u0302ia retlisto."}, {"text_idx": "#000011", "text": "La tekston kune verkis volontuloj de Muzaiko."}, {"text_idx": "#000012", "text": "al-doni: doni au\u0306 diri ion plian, krom tio, kion oni jam donis au\u0306 diris.\nel-sendi: dissendi programon per radio, televido au\u0306 Interreto.\nkanalo: la vojo por dissendi la programojn de difinita radia, televida, au\u0306 reta organizaj\u0302o.\nmunti: kunmeti la diversajn partojn de programo, filmo, mas\u0302ino au\u0306 simile, por ke c\u0302io estu en la g\u0302usta loko.\nstilo: la aparta maniero, lau\u0306 kiu estas prezentata verko, artaj\u0302o, vesto au\u0306 simile.\nvaria: ne c\u0302iam sama; divers-speca.\nvolontulo: homo, kiu proponas sin por plenumi taskon au\u0306 fari laboron, plej ofte sen-page."}]